แนวโน้มหุ้นผันผวนกรอบแคบ
นักวิเคราะห์ฯคาดตลาดหุ้นไทยเช้านี้ผันผวนในกรอบแคบ ไร้ปัจจัยใหม่,รอดูเลือกตั้งประธานาธิบดีสหรัฐฯ
1 พ.ย. 2555

นักวิเคราะห์ฯคาดตลาดหุ้นไทยเช้านี้ผันผวนในกรอบแคบ ไร้ปัจจัยใหม่,รอดูเลือกตั้งประธานาธิบดีสหรัฐฯ
นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้คาดว่าจะผันผวนในกรอบแคบ ซึ่งอาจจะมี take profit บ้างในระหว่างทาง การเคลื่อนไหวคงจะคล้ายกับเมื่อวานนี้ เนื่องจากตลาดฯยังไม่ได้มีปัจจัยใหม่อะไรเข้ามา  แต่ช่วงนี้จะเห็นได้ว่ากองทุนในประเทศเป็นผู้ซื้อ ซึ่งอาจเป็นการซื้อเพื่อรอเงินใหม่เข้ามา ทำให้หุ้นไม่ปรับตัวลงเท่าไร และนักลงทุนต่างชาติยังขายอยู่ แต่มองว่าที่สุดแล้วต่างชาติก็คงจะมีการเข้ามาทำ short covering บ้าง
ส่วนตลาดหุ้นอื่นในภูมิภาคเอเชียเช้านี้ต่างก็อ่อนตัวลงเล็กน้อยแต่ไม่ได้มีนัยยะอะไร ซึ่งปัจจัยนอกประเทศที่มาจากทางสหรัฐฯเวลานี้ดูจะนิ่ง ๆ เพราะต้องการรอดูการเลือกตั้งประธานาธิบดีของสหรัฐฯก่อน ดังนั้นภาพตลาดจึงนิ่ง
พร้อมให้แนวรับ 1,280 จุด แนวต้าน 1,300 จุด